พระธรรมวชิรสุตาภรณ์ (สุพจน์ โชติญาโณ)

พระธรรมวชิรสุตาภรณ์ (สุพจน์ โชติญาโณ),ดร.เป็นพระราชาคณะชั้นธรรม ปัจจุบันดำรงตำแหน่งทางพระสังฆาธิการเป็นเจ้าอาวาสพระอารามหลวงวัดกลาง จังหวัดบุรีรัมย์  และเจ้าคณะจังหวัดบุรีรัมย์ (มหานิกาย)
==ประวัติ ==
===ชาตภูมิ===
พระธรรมวชิรสุตาภรณ์ (สุพจน์ โชติญาโณ),ดร. นามเดิมชื่อ นายสุพจน์ นามสกุล วัณหมาตร์
เกิดเมื่อวันที่ 19 มิถุนายน พ.ศ. 2488
ณ บ้านเลขที่ 19 หมู่ที่ 1 ตำบลซองแมว อำเภอชุมพวง จังหวัดนครราชสีมา


===การบรรพชา และอุปสมบท===
บรรพชา เป็นสามเณร เมื่อวันที่ 9 พฤษภาคม พ.ศ. 2500 ณ วัดกลาง  ตำบลในเมือง อำเภอเมืองบุรีรัมย์ จังหวัดบุรีรัมย์ โดยมี ท่านเจ้าคุณพระธรรมธีรมุนี (พระราชาคณะชั้นสามัญ) วัดกลาง อำเภอเมืองบุรีรัมย์ เป็นพระอุปัชฌาย์
อุปสมบท เป็นพระภิกษุ เมื่อวันที่14 มิถุนายน พ.ศ. 2508 ณ พัทธสีมาอุโบสถวัดกลาง  ตำบลในเมือง อำเภอเมืองบุรีรัมย์ จังหวัดบุรีรัมย์ โดยมี ท่านเจ้าคุณพระธรรมธีรมุนี (พระราชาคณะชั้นสามัญ) วัดกลาง อำเภอเมืองบุรีรัมย์ เป็นพระอุปัชฌาย์ พระสมุห์สาลี อาภสฺสโร เป็นพระกรรมวาจาจารย์ และมีพระใบฎีกาวีระพงษ์ พรหฺมญาโณ เป็นพระอนุสาวนาจารย์     ได้รับฉายานามว่า" โชติญาโณ "
===การศึกษา/วิทยฐานะ===
พ.ศ. 2500 สำเร็จการศึกษาชั้นมัธยมศึกษาปีที่ 3 โรงเรียนชุมพวง จังหวัดนครราชสีมา
พ.ศ. 2504 สอบไล่ได้ นักธรรมชั้นเอก สำนักศาสนศึกษาวัดกลาง  สำนักเรียนคณะจังหวัดบุรีรัมย์ สำนักงานแม่กองธรรมสนามหลวง
พ.ศ. 2511 สอบไล่ได้ เปรียญธรรม 5 ประโยค สำนักศาสนศึกษาวัดกลาง  สำนักเรียนคณะจังหวัดบุรีรัมย์  สำนักงานแม่กองบาลีสนามหลวง
พ.ศ. 2514 สำเร็จการศึกษาปริญญาตรี มหาวิทยาลัยนาลันทา ประเทศอินเดีย
พ.ศ. 2527 สำเร็จการศึกษาปริญญาโท  Master of Arts (M.A.) มหาวิทยาลัยปัตตนะ ประเทศอินเดีย
พ.ศ. 2547 สำเร็จการศึกษาปริญญาเอก  Doctor of Philosophy (Ph.D.) มหาวิทยาลัยมคธ ประเทศอินเดีย
===งานปกครองคณะสงฆ์===
พ.ศ. 2514   ดำรงตำแหน่งเป็น เจ้าอาวาส ประเภทวัดราษฎร์  วัดกลาง ตำบลในเมือง อำเภอเมืองบุรีรัมย์ จังหวัดบุรีรัมย์
พ.ศ. 2515   ดำรงตำแหน่งเป็น เลขานุการเจ้าคณะจังหวัดบุรีรัมย์
พ.ศ. 2517   ดำรงตำแหน่งเป็น รองเจ้าคณะอำเภอเมืองบุรีรัมย์
พ.ศ. 2530   ได้รับแต่งตั้งเป็น พระอุปัชฌาย์
พ.ศ. 2534   ได้รับพระบัญชาสมเด็จพระสังฆราชแต่งตั้งเป็น เจ้าอาวาสพระอารามหลวงวัดกลาง จังหวัดบุรีรัมย์
พ.ศ. 2534   ได้รับพระบัญชาสมเด็จพระสังฆราชแต่งตั้งเป็น รองเจ้าคณะจังหวัดบุรีรัมย์ (มหานิกาย)
พ.ศ. 2550   ได้รับพระบัญชาสมเด็จพระสังฆราชแต่งตั้งเป็น เจ้าคณะจังหวัดบุรีรัมย์ (มหานิกาย)
===งานด้านการศึกษา===
พ.ศ. 2514  ดำรงตำแหน่งเป็น เจ้าสำนักศาสนศึกษา(นักธรรม-ธรรมศึกษา,บาลี-บาลีศึกษา) วัดกลาง (วัดราษฎร์) ตำบลในเมือง อำเภอเมืองบุรีรัมย์ จังหวัดบุรีรัมย์
พ.ศ. 2515  ดำรงตำแหน่งเป็น รองผู้อำนวยการศูนย์พุทธศาสตร์บุรีรัมย์
พ.ศ. 2529  เป็นผู้ก่อตั้งโรงเรียนปริยัติธีรวิทยา (พระปริยัติธรรมแผนกสามัญศึกษา)วัดกลาง ตำบลในเมือง อำเภอเมืองบุรีรัมย์ จังหวัดบุรีรัมย์
พ.ศ. 2530  ดำรงตำแหน่งเป็น ผู้จัดการ และครูใหญ่ โรงเรียนปริยัติธีรวิทยา (พระปริยัติธรรมแผนกสามัญศึกษา) วัดกลาง ตำบลในเมือง อำเภอเมืองบุรีรัมย์ จังหวัดบุรีรัมย์
พ.ศ. 2534  ดำรงตำแหน่งเป็น เจ้าสำนักศาสนศึกษา(นักธรรม-ธรรมศึกษา,บาลี-บาลีศึกษา) วัดกลาง พระอารามหลวง จังหวัดบุรีรัมย์
พ.ศ.2550  ดำรงตำแหน่งเป็น เจ้าสำนักเรียนคณะจังหวัดบุรีรัมย์ (นักธรรม-ธรรมศึกษา,บาลี-บาลีศึกษา)
พ.ศ. 2563  ดำรงตำแหน่งเป็น ประธานกรรมการประจำวิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย
===งานด้านสาธารณสงเคราะห์===
บริจาคทุนการศึกษา ให้แก่พระภิกษุ-สามเณร และคฤหัสถ์
บริจาคเงินนิตยภัต(เงินเดือนในตำแหน่งทางปกครองคณะสงฆ์) เพื่อสมทบทุนซื้อที่ดินให้แก่ วิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย
บริจาคข้าวสาร สิ่งของที่ควรแก่การบริโภค ให้แก่โรงพยาบาลบุรีรัมย์
บริจาคข้าวสาร สิ่งของที่ควรแก่การบริโภค ให้แก่ประชาชนที่ได้รับการคัดเลือกจากชุมชนในเขตเทศบาลเมืองบุรีรัมย์ว่าเป็นบุคคลต้นทุนน้อยยากไร้ยากจน
===รางวัลเชิดชูเกียรติคุณ===
พ.ศ. 2555  ได้รับถวายปริญญาพุทธศาสตรดุษฎีบัณฑิตกิตติมศักดิ์ (ปริญญาเอกกิตติมศักดิ์เชิดชูเกียรติคุณ) สาขาวิชาการจัดการเชิงพุทธ  สภามหาวิทยาลัยมหาจุฬาลงกรณราชวิทยาลัย
พ.ศ. 2561  ได้รับถวายปริญญาปรัชญาดุษฎีบัณฑิตกิตติมศักดิ์ (ปริญญาเอกกิตติมศักดิ์เชิดชูเกียรติคุณ) สาขาวิชาการบริหารการศึกษา  สภามหาวิทยาลัยราชภัฏบุรีรัมย์ 
===สมณศักดิ์,พัดยศ===
พ.ศ. 2511 สอบไล่ได้เปรียญธรรม 5 ประโยค มีสมณศักดิ์พัดยศทางวิชาการเปรียญธรรม ที่ พระมหาสุพจน์ โชติญาโณ
พ.ศ. 2519 ได้รับพระราชทานสัญญาบัตรตั้งสมณศักดิ์พัดยศขึ้น เป็นพระครูสัญญาบัตร รองเจ้าคณะอำเภอชั้นเอก ในราชทินนามที่ พระครูธีรคุณาธาร
พ.ศ. 2539  ได้รับพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นสามัญเปรียญ ในราชทินนามที่ พระสุธีปริยัตยาภรณ์,(สป.) (5 ธันวาคม พ.ศ. 2539)
พ.ศ. 2548 ได้รับพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นราช ในราชทินนามที่ พระราชปริยัติกวี สุธีวรกิจจานุกิจ มหาคณิสสร บวรสังฆาราม คามวาสี(5 ธันวาคม พ.ศ. 2548)
พ.ศ. 2559 ได้รับพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นเทพ ในราชทินนามที่ พระเทพปริยัตยาจารย์ ไพศาลปริยัติคุณ วิบูลศาสนกิจจาทร มหาคณิสสร บวรสังฆาราม คามวาสี (5 ธันวาคม พ.ศ. 2559)
พ.ศ. 2566 ได้รับพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นธรรม ในราชทินนามที่ พระธรรมวชิรสุตาภรณ์ สุนทรสีลาจารวัฒน์ ปริยัติธรรมธารี ศรีศาสนกิจธุราทร มหาคณิสสร บวรสังฆาราม คามวาสี(28 มิถุนายน พ.ศ. 2566)
==อ้างอิง==
==แหล่งข้อมูลอื่น==
ภิกษุในสังกัดคณะสงฆ์มหานิกาย
เจ้าคณะจังหวัด
เจ้าอาวาส